
Informacijos skyriaus 2012 metų veiklos ataskaita

Informacijos skyrius, kurį sudaro Paveldosaugos biblioteka ir Detaliųjų tyrimų poskyriai, vyriausiasis specialistas kompiuterizuotos informacinės sistemos palaikymui 2012 m. vykdė informacijos apie kultūros paveldą kaupimo, tvarkymo, saugojimo, klientų informacinio aptarnavimo, detaliųjų tyrimų darbus, teikė informaciją. 

Darbų prioritetai, darbų vykdymas

Informacijos skyrius 2012 m. vykdė šias pagrindines užduotis:

1. Kompiuterizuotos informacinės sistemos palaikymas, modernizavimas, duomenų kaupimas ir tvarkymas;


2. Fondų komplektavimas, tvarkymas ir saugojimas.


3. Detalieji kultūros paveldo objektų tyrimai; 


4. Informacijos rinkimas, kaupimas ir teikimas.

Per šiuos metus pastoviai buvo atliekama programinės ir techninės įrangos priežiūra ir jos atnaujinamas, duomenų bazės pildymas, tvarkymas, kopijavimas. 2012 m. įsigyti 5 nauji kompiuteriai, kurie parengti darbui ir perduoti Duomenų skyriaus specialistams. Instaliuotos vartotojams naujos atviros programos, instaliuojamos Duomenų skyriaus specialistams darbui reikalingos licencijuotos programos. 2012 m. nupirkta kartografų darbui reikalinga Proge cad programa (8 licencijos) ir įdiegta, įdiegta visuose kompiuteriuose licencijuota antivirusinė apsaugos programinė įranga. Buvo vykdomi Kultūros paveldo centro (toliau – KPC) tinklapio palaikymo ir papildymo darbai. Dėl lėšų stokos bei negavus iš Kultūros paveldo departamento prie Kultūros ministerijos (toliau – KPD) nei lėšų, nei teisės vykdyti investicinius pirkimus, (prašoma keletas metų iš eilės) negalėjome sukurti ir įdiegti naujo, Lietuvos Respublikos Vyriausybės 2003-04-18 nutarimo Nr. 480 nuostatas atitinkančio įstaigos internetinio puslapio. Visa KPC kompiuterizuota informacinė sistema (toliau – KIS) palaikoma 1 serveriu, kuris jau iš esmės užpildytas duomenimis ir serverio funkcijoms pritaikytu senos gamybos kompiuteriu. Tai kelia didelę grėsmę netekti sukauptų duomenų bazės (toliau – DB). 
2012 m. toliau buvo prižiūrimi, palaikomi ir modifikuojami serverio duomenys, KPC Duomenų skyriaus kaupiamų ir tvarkomų DB, užtikrintas jų saugojimas, naujų įvedimas. Duomenų apsaugos tikslais periodiškai yra daromos duomenų kopijos. Tai nėra optimaliausias duomenų apsaugos būdas, tačiau kol KPC neturi galimybių įsigyti profesionalios serverinės sistemos, toks metodas pateisinamas. Viename iš serverių perkonfigūruota, instaliuota, saugoma, kaupiama ir tvarkoma „Mobis“ DB. Paveldosaugos bibliotekos DB 2012 m. tapo prieinama visiems KPC vartotojams. Ją pastoviai pildant vartotojai galės matyti per savo KDV informaciją apie naujausius į DB įtrauktus bibliotekos gautus leidinius, o ateityje ir Lietuvos nacionalinės M. Mažvydo bibliotekos fondus (jei turėsime lėšų jos prenumeratai). 

Prižiūrint KPC techninę įrangą buvo tvarkomas tinklas sumontuojant naujas ar perkeliant esamas darbo vietas, tvarkomas el. paštas, atliekant papildymus ir koregavimus vartotojams, prižiūrima ir tvarkoma spausdinimo įranga, atliekami smulkūs kompiuterių remonto darbai, atnaujinami ir papildomi kompiuteriniai resursai, užsakomi spausdintuvų toneriai, eksploatacinės kompiuterinės įrangos medžiagos. Dar eksploatuojama moraliai ir techniškai pasenusi kompiuterinė įranga pagal galimybes keičiama, atnaujinama. 2012 m. kompiuterinei įrangai eilinį kartą pabrangus, kyla problemos, nes normalaus kompiuterio kaina viršija 1000 Lt, kompiuteriai tampa ilgalaikiu turtu, o įsigyti ilgalaikį turtą KPC neturi leidimo.
2012 m. toliau bendradarbiauta su VĮ „Infostruktūra“, kuri vykdo KPC elektroninio pašto ir vartotojo domeno priežiūrą ir aptarnavimą, nes KPC serveriai tiek techniškai pasenę, kad eksploatuoti ir palaikyti normalų sistemos aprūpinimą patiems neįmanoma. Visus metus atliekamas kompiuterinės įrangos smulkus remontas ir palaikymas, konsultuoti darbuotojai iškilus neaiškumams Windows, MS Office, kitų naudojamų programų aplinkoje.

Įvertinta ir pateikta nurašyti bei likviduoti teisės aktų numatyta tvarka nenaudojama ar naudoti nebetinkama kompiuterinė technika ir programinė įranga. 


Paveldosaugos biblioteką 2011 m. pab. perkėlus iš Pilies g. patalpų į Ašmenos g., metų pradžioje naujose patalpose tvarkyti kabinetai, atlikti nebaigti remonto darbai, ruoštos fondų patalpos, iškrauti ir tvarkyti Periodikos leidinių ir kiti fondai. (formatiniai A; B C; D fondai), dalis skaityklos informacinių leidinių fondo. 

Skyriaus specialistai atsakinėjo į gautus raštus, rengė atsakymus į kito pobūdžio užklausas, teikė skenavimo ir kopijavimo paslaugas tiek KPC darbuotojams, tiek kitiems juridiniams ir fiziniams asmenims. 
Informacijos skyriaus specialistai dalyvavo rengiant įvairius KPC vidaus tvarkos dokumentų ir kitų teisės aktų projektus, dirbo KPC direktoriaus sudarytose įvairiose darbo grupėse, komisijose, teikė informaciją savo kompetencijos klausimais juridiniams ir fiziniams asmenims, dalyvavo įvairiuose renginiuose. 2012 m. teko dirbti ir KPD direktorės įsakymu sudarytoje darbo grupėje dėl Kultūros vertybių registro modernizavimo užduoties ir techninių sąlygų parengimo, komisijoje priimant techninę specifikaciją ir kitus dokumentus (skyriaus vedėjas). 
Paveldosaugos biblioteka
Paveldosaugos bibliotekos dokumentų fondų pagrindinis uždavinys – užtikrinti KPC darbuotojų, paveldosaugos specialistų bei kitų skaitytojų informacinį ir dokumentinį aprūpinimą, teikti informacines paslaugas, atitinkančias specialistų poreikius, sudaryti skaitytojams galimybę naudotis turimais fondais bei informacine paieškos sistema. Dokumentų fondų saugykloje saugomi ir tvarkomi 46 dokumentų fondai, kuriuose yra apie 100 tūkst. apskaitos vienetų. Virš 20 tūkst. apskaitos vienetų saugoma saugykloje Ašmenos gatvėje ir skyriuose.
I. Dokumentų fonduose atlikti darbai.

1. Tvarkytas 1959-1977 metais nupaveiksluotų dailės objektų nuotraukų ir negatyvų komplektas: patikrinti, patikslinti ir pataisyti 1240 dailės objektų nuotraukų ir negatyvų adresai bei pavadinimai; įforminta 1240 negatyvų ir nuotraukų; atskirti ir įforminti besidubliuojančius numerius turėję negatyvai ir nuotraukos; parašyta 1240 katalogo kortelių.

2. Su fondo Nr. 6 „Brėžiniai“ apyrašu sutikrinta, įforminta ir įrašyta į apyrašo tęsinį 1630 iš KPC darbuotojo Rimanto Žvirblio gautų brėžinių. Atrinktos 45 brėžinių kopijos. Parašyta, susisteminta ir sudėta pagal vietovardžius, abėcėline tvarka 2660 katalogo kortelių.
3. Su perdavimo aktais ir Dokumentų fondų katalogu sutikrintos iš KPC Duomenų skyriaus vietų poskyrio ir KPD Kontrolės bei Apskaitos, paveldotvarkos planavimo skyrių gautos 1793 archeologinių tyrimų ir žvalgymų ataskaitos. Atrinkta ir grąžinta 40 dokumentų fonde jau saugomų ataskaitų. Įskaitytos 1046 ataskaitos: sunumeruoti lapai; įformintos bylos; parengtas ir atspausdintas 1046 pavadinimų fondo Nr. 39 „Archeologinių tyrimų ataskaitų rinkinys“ apyrašo Nr. 1 „Archeologinių tyrimų ataskaitos“ tęsinys. Parašyta 150 katalogo kortelių.

4. Į fondų lapus įrašyti pakeitimai.
5. Skaitytojams išduoti 2442 saugojimo vienetai, padaryta 1051 dokumentų kopija; nuskenuoti 168 dokumentai, užregistruotos 93 skaitytojų anketos. 
Vykdant KPC apskaitos dokumentų rengimo užduotis, kitų institucijų ir fizinių asmenų užsakymus Fondų poskyryje Ašmenos g. 10: 

1. nukopijuota 42360 dokumentų;
2. nuskenuoti 55068 dokumentai;

3. aptarnauta 212 išorės klientų;

4. Vilniaus Gaono žydų muziejui atrinktos ir priimtos 2956 bylos;
5. Duomenų skyriaus Kilnojamųjų objektų poskyriui nukopijuota ir įrišta 620 dosjė;
6. kopijuoti, skenuoti KPC skyriams darbui reikalingi dokumentai, raštai;

7. tvarkytos IR senos paminklinės bylos. 

II. Spaudinių fonduose atlikti darbai:

1. Spaudinių fondo apskaita ir spaudinių komplektavimas. 2012 m. pradžioje spaudinių fondas apskaitė, tvarkė ir naudojo 16105 vnt. spaudinių (9830 pavadinimai).  


2012 m. įsigyta 1257 vnt. (293 nauji pav.) leidinių, kurių vertė 57.376 Lt 83 ct: Iš knygynų užsakyta ir nupirkta 86 vnt. (55 nauji pav.) už 3648 Lt 20 ct. Mainais su kitomis bibliotekomis ir įstaigomis įsigyti 88 vnt. (79 nauji pav.) už 2542 Lt 58 ct leidinių. Gauta iš KPD ir dovanų iš įvairių tiekėjų 1011 vnt. (170 nauji pav.) už 50.611 Lt 36 ct. Prenumeruojamų leidinių gauta 72 vnt. (2 nauji pav. už 574 Lt 69 ct.) Užprenumeruota 2013 metams 11 periodinių leidinių už 769 Lt 69 ct

Nuolat pildyta visuminė ir individuali spaudinių fondo gautų dokumentų bendrosios apskaitos knyga ir inventoriaus knyga. Tvarkyti buhalteriniai dokumentai ir teikiamos spaudinių užsakymo paraiškos KPC direktoriui bei buhalterijai. Nuolat sekama ekspresinformacija apie naujai pasirodžiusius leidinius, informuojami KPC specialistai, surinkus informaciją apie pageidaujamus leidinius, papildyta užsakomų leidinių kartoteka. Pildytas sąrašas leidinių, galimų įsigyti mainais su kitomis bibliotekomis bei kultūros įstaigomis. Organizuoti knygų mainai su Lietuvos kultūros tyrimų institutu, Klaipėdos universiteto BRIAI, Alytaus kraštotyros muziejumi, Vilniaus dailės akademijos, Lietuvių literatūros ir tautosakos instituto bibliotekomis, su VšĮ Paveldas ir Žydų kultūros ir informacijos centru ir kt. Mainais perduota 85 vnt. leidinių už 4155 Lt 37 ct. 


2. Leidinių tvarkymas. 1185 vnt. naujų leidinių sutikrinti su gaunamu lydraščiu, mainų važtaraščiu ar perdavimo–priėmimo aktu. 397 vnt. suantspauduoti, nustatyti leidinių autoriniai ženklai, suklasifikuoti pagal UDK, priklijuotos lipdės ir užrašyti šifrai. Suinventorinta 1185 leidiniai, išrašyti 263 knygos formuliarai.


3. Darbas su skaitytojais. 2012 m. skaitė 86 skaitytojai, 9 apsilankė ir užsiregistravo pirmą kartą. Skaitytojai apsilankė 1175 kartų, išduota 3454 vnt. leidinių. 

4. Katalogai ir kartotekos. Atspausdinta ir įjungta 500 bibliografinių aprašų kortelių į abėcėlinį ir sisteminį katalogus. Kortelių sumažėjo, nes kuriant įrašus elektroniniame kataloge, dalis kortelių į kortelinį katalogą nedubliuojama. Suredaguotas abėcėlinis leidinių vokiečių kalba katalogas. 

5. Elektroninio katalogo MOBIS kūrimas. Elektroniniame kataloge MOBIS 2012 metais sukurti 582, suredaguoti 883 bibliografiniai įrašai. Parengta ir atnaujinta MOBIO palaikymo sutartis su „Sintagma“.

6. Bibliografinės informacijos pateikimas. Teikta bibliografinė informacija elektroniniu paštu ir vietoje iš enciklopedijų, žinynų, kitų leidinių, iš LIBIS suvestinio katalogo ir kt. Šiais metais sumažėjo informacinių užklausų, nes specialistai gali patys naudotis informaciniais leidiniais esančiais atvirame fonde. Atsakyta apytikriai į 219 užklausų (teminių, faktografinių ir pan.). KPC kompiuteriniame tinkle kiekvieną mėnesį pateikiami bibliografiniai įrašai apie straipsnius paveldosaugos tematika iš spaudinių fonde gaunamos spaudos ir naujai gautų leidinių bibliografiniai įrašai (30). 



7. Fondai. Nuolat tvarkomas knygų bei periodinių leidinių fondas. Skaitytojų grąžintos knygos jungiamos į fondus. 2012 m. tęsiamas fondų perkeltų į naujai gautas patalpas pertvarkymas. Tęsiamas fondų redagavimas, redaguojamas Informacinių-bibliografinių leidinių atviras fondas, papildant naujais leidiniais ir naujomis rubrikomis. Suredaguotas UDK 9, 902, 908, 91 ir 7 fondai. Sutvarkytas mainų leidinių fondas. 


8. Leidinių nurašymas. Atrinkti iš bibliotekos fondų leidiniai (praradę aktualumą, dubletai, susidėvėję, į mainų fondą). Parengti leidinių nurašymo sąrašai ir pateikti turto nurašymo komisijai. Viso nurašyta 743 vnt. inventorintų ir neinventorintų leidinių. Nurašyti leidiniai išbraukti iš inventorinių knygų, bibliografinio aprašo kortelės išimtos iš abėcėlinio ir sisteminio katalogų. 


9. Kiti darbai. Parengta Paveldosaugos bibliotekai kitų bibliotekų, juridinių ir fizinių asmenų dovanotų leidinių vertinimo komisijos Dokumentų įkainojimo metodika. Sutvarkytas ir patalpintas į archyvo saugyklą iš Pilies g. perkeltas archyvinių dokumentų fondas.

Bibliotekos vedėja 2012 m.spalio - gruodžio mėn. dalyvavo Centro turto inventorizacijos komisijos darbe. 


Detaliųjų tyrimų poskyris

Informacijos skyriaus Detaliųjų tyrimų poskyrio specialistai, kartu su pareigybių aprašymuose nurodytomis funkcijomis vykdė nekilnojamųjų kultūros vertybių detaliuosius tyrimus. Tyrimų tikslas – statinio, jo dalių ir elementų istorinių statybos, eksterjero ir interjero architektūrinių paviršių apdailos, dekoro (puošybos) technologijų, raidos nustatymas, pažeidimų pobūdžio įvertinimas, tyrimais identifikuojant objektų vertingųjų savybių atlikimo medžiagas, atlikimo techniką, cheminį, biologinį užterštumą. Tyrimų duomenimis pagrindžiamos kultūros paveldo objektų praktinių konservavimo, restauravimo darbų technologinės rekomendacijos.

2012 m. vykdant Duomenų skyriaus, KPD pavedimus, atlikti 5 objektų tyrimai (detaliau – pridedamoje lentelėje):

1. 2012 m. kovo 12 d. Duomenų skyriaus vedėjos Giedrės Radvilavičienės tarnybinio rašto Nr. V-62 pagrindu atlikta Švėkšnos dvaro sodybos (unikalus kodas - 1015) tvoros tinko cheminė analizė. 2012-04-24 pateiktas Informacijos skyriaus Detaliųjų tyrimų poskyrio vedėjos tarnybinis raštas ir 15 lapų ataskaita: „Švėkšnos dvaro sodybos tvoros cheminiai tyrimai“.

2. KPD 2012-03-12 d. rašto nr. (11.20) 2-801 „Dėl tyrimų atlikimo“ pavedimo pagrindu sudaryta Švč. Mergelės Marijos bažnyčios (unikalus kodas - 975) ir bernardinų vienuolyno namo (unikalus kodas - 21848) (Tytuvėnai) tyrimų programa, vykdytas fizinės būklės stebėjimas, 4 vizitų metu paimti pavyzdžiai cheminiams bei biologiniams tyrimams atlikti, atlikta fizinės būklės analizė, fotofiksacija, atlikti dėmių išėmimo, skiedinio drėgmės ir įgeriamumo bei kiti tyrimai. Pateiktos dvi tarpinės ir galutinė atliktų Švč. Mergelės Marijos bažnyčios ir bernardinų vienuolyno namo tyrimų ataskaitos: 

- Pažeistos konservuotos ir restauruotos sieninės tapybos fizinės būklės įvertinimo, biologinės korozijos ir dėmių išėmimo tarpiniai tyrimai. 56 lapai.

· Trečiojo vizito metu pastebėtų pakitimų, tęstinių tyrimų tarpinė ataskaita. 8 lapai.

· Pažeistos konservuotos ir restauruotos sieninės tapybos fizinės būklės įvertinimo, biologinės korozijos ir dėmių išėmimo tyrimai, jų apibendrinimas ir išvados, 66 lapai.
3. Atlikti papildomi Kauno Šv. Apaštalų Petro ir Povilo arkikatedros bazilikos freskos tyrimai. Pirmojo vizito metu paimti 4 mėginiai, vėliau – dar 5. 

4. Atlikti Trakų Vokės dvaro sodybos rūmų (unikalus kodas - 24972, Žalioji g. 2, Vilniaus m.) rūsio, I, II aukštų, palėpės patalpų mikrobiologinio užterštumo mikrogrybais ir cheminės korozijos tyrimai bei jų apibendrinimas.
5. Tris kartus KPC pavedimu atlikti pirmojo aukšto patalpų ir foto-negatyvų mikrobiologinio užterštumo mikrogrybais tyrimai.
KPD Kontrolės skyriui, Daliai Krūminienei, paruoštas ir nusiųstas 2012-05-28 raštas dėl Gelgaudiškio dvaro rūmų (unikalus kodas - 586) interjero spalvinio projekto ruošimo „Rekomendacijos spalvinio projekto ruošimui“.

KPD Kontrolės skyriui, Daliai Krūminienei, paruoštas ir nusiųstas 2012-06-08 raštas dėl Kauno Šv. Apaštalų Petro ir Povilo arkikatedros bazilikos freskos papildomų tyrimų „Papildomų tyrimų išvados“. 

Informacijos skyriaus Detaliųjų tyrimų poskyrio specialistės dalyvavo 2 seminaruose:

· UAB „MC- BAUCHEMIE“ ir MC-BAUCHEMIE MULER GmbH specializuotame šešių valandų OXAL technologiniame seminare. Seminaro temos: Cheminė horizontali hidroizoliacija. Mūro injekcijos ir statinių siūlų užtaisymas. Natūralaus akmens statinių restauravimas. Drėgmę reguliuojantys tinkai.

· UAB „AkzoNobel“ specializuotame šešių valandų seminare: „AkzoNobel“ koncerno profesionalios medžiagos skirtos istorinių pastatų fasadų restauravimui. Seminaro temos: Kylančių problemų sprendimas restauruojant ir dažant istorinių pastatų fasadus; Restauracija – buvusios didybės atkūrimo menas; Tarpusavio ryšys tarp dažomo paviršiaus ir žmogaus gyvenimo; Fizikinių ir cheminių procesų savybės, atsirandančios laiko paveiktose paviršiuose; Pagrindo sanavimo metodai ir medžiagų parinkimas restauravimo darbams; Tinko mišiniai – restauravimo darbų pagrindas; Gruntų paslaptys; Medžiagų parinkimas apdailiniam fasado dažymui; Kalkinių, silikatinių, silikoninių, akrilinių dažų savybės.

Informacijos skyriaus Detaliųjų tyrimų poskyrio vedėja dalyvavo 4 tarptautinėse konferencijose:

· 2012 m. birželio 15–22 dienomis, Antverpene, Belgijoje dalyvavo tarptautinėje mokslinėje konferencijoje „Youth in the Conservation of Cultural Heritage“ (YOCOCU);

· 2012 m. liepos 9–12 d. dalyvauta tarptautinėje mokslinėje konferencijoje „Chemistry for Cultural Heritage“ (ChemCH 2012), Stambule, Turkijoje;

· 2012 m. rugpjūčio 27–31 d. dalyvauta tarptautinėje konferencijoje: „ADVANCED MATERIALS AND TECHNOLOGIES“ Palangoje;

· 2012 m. gruodžio 7–9 d. dalyvauta konferencijoje „Nanochemija ir nanomedžiagos“ Palangoje.
Informacijos skyriaus Detaliųjų tyrimų poskyrio paminklotvarkininkė Asta Grubinskaitė 2012 m. lapkričio 22 d. dalyvavo „Bernhard-Remmers premija 2012“ įteikimo ceremonijoje bei tarptautinėje parodoje „Paminklosauga 2012“, Leipcige, Vokietijoje.

